
MOOC 2016 al CoR: Bugetul UE și finanţarea regiunilor şi oraşelor (între 31 octombrie și 9 decembrie 2016)

Cum funcționează bugetul UE? Cum pot regiunile și orașele europene să acceseze fonduri UE? Cursuri online deschise și în masă (MOOC) ale Comitetului European al Regiunilor este prima inițiativă de acest tip pentru a ajuta autoritățile regionale și locale să se orienteze în procesul de elaborare a politicilor UE, cu accent pe accesul la fondurile UE și înțelegerea bugetelor. Cursul de anul acesta a fost organizat în comun de Banca Europeană de Investiții și de două direcții generale ale Comisiei Europene (Politică Regională și Urbană, Buget). MOOC cuprinde șase teme principale – fiecare online cu durata de o săptămână și necesitând aproximativ două ore de studiu – cu accent asupra bugetului UE și a modului în care acesta este cheltuit.
Instrumentele cursului, printre care materiale video, dezbateri în direct, fișe informative și concursuri, vor încerca să echilibreze baza teoretică privind fondurile UE, procedurile și evaluarea, pe de o parte, și informațiile concrete furnizate de specialiști pentru conceperea și punerea în aplicare a proiectelor. Peste 50 de vorbitori – funcționari ai UE, cadre universitare, specialiști și autoritățile locale – vor interveni în cadrul cursului, care se va desfășura de luni, 31 octombrie până vineri, 9 decembrie 2016. Materialele utilizate în cadrul cursului vor rămâne disponibile online până la 31 iulie 2017. Participanții vor putea descărca un certificat de absolvire, cu condiția unei prezențe la curs de cel puțin 80%. S-au înscris deja peste 1 500 de participanți!
Pentru informaţii suplimentare şi înscriere

